text: M@RC - Castell de Xerta
  Castell de Xerta
  Adreça: Al nord-oest del nucli urbà de Xerta
  Situat dalt d'un turó entre el camp de Fútbol i Villa Retiro, és un castell del que no en queden, dempeus, pràcticament restes.
  Localització: En un turó al nord-oest de nucli urbà
  Al turó que hi ha sobre el jardí de la Vil·la Retiro hi ha restes d'alguns murs fets amb maçoneria, que es troben esglaonats per la pendent i formant diversos nivells en el terreny.
  El jaciment està situat en la partida dels Arenalets. És una plataforma al·luvial del Pliocé format de conglomerats d'origen local. Té una petita plana i vessants suaus. Actualment, s'aprofita pel cultiu d'ametllers amb aterrassaments per tots els seus vessants nord, sud i est. Als vessants oest i sud, és possible recollir material ceràmic, igual que en el pla. La ceràmica és a mà, sense cronologia precisa, vidriada i a torn, possiblement àrab i altres vidriades d'època medieval cristiana. S'aprecien varies estructures en maçoneria, que formarien dues habitacions o dipòsits, de forma rectangular amb encofrat intern. A la falda del turó existeixen actualment un molí i passa la sèquia del túnel de Penya. Al costat d'aquest molí hi ha un mas que conserva un arc ogival amb escut, possiblement gòtic.
  Es creu que el topònim de Xerta té els seus orígens en l'època romana quan es deia "Osikerda". L'any 1149 ja apareix amb el nom de "Xerta" i Cherta" el 1155.
  D'aquest castell no es conserva cap tipus de documentació, no obstant, hom pensa que en els seus inicis devia ésser àrab, posteriorment templer i hospitaler
  Segons Carreras i Candi a Xerta s'aixecava fins a les primeries del segle actual la Torre de la Campana. Malgrat tot, aquest castell no ha estat propiament documentat, encara. Es diu que fins 1917 o 1918 encara quedava alguna torre del castell als peus, però fou destruïda per un incendi.
  Tipus: BCIN - Monument històric. 1830-MH
  El Castells catalans. Barcelona: Rafael Dalmau, 1971. 6.
  CARRERAS CANDI, F.. La navegació al riu Ebre: notes històriques. Barcelona: Generalitat de Catalunya. Departament de Política Territorial i Obres Públiques. Direcció General de Ports i Costes., 1993 (1940).